Dr'Bircher Domini und dr'Agner Seppä-Toni  wend as Teffli-Rälly, mid'emä gfrisiärtä Poni.  Diä zwe schaffid Tag und Nacht we gspunnä,  im Gheimä hend sie das Rennä, scho gwunnä.  Fragid mich nid, we das gahd,  ä V6, 2.9 lt. Aito-Motor, zwischä zwei Rad.  Das Vehikel, hed lengschtens nimmä amenä Teffli glichä,  wo diä Zwe, fir Probefahrt, i Gadä gschlichä.  Sie hockid  ufä Teff, dr'Motor hed zundä,  meh oder weniger hed, ä Explosion stattgfundä.  Das Gfährt grated usser Kontrollä,  diä Zwe sind wiä verschollä.  Sie wend zwar nu abbä huirä,  zum Glick, isch vorem Gadä, ä Muirä.